CELEX: C2006/326/160
Language: et
Date: 2006-12-30 00:00:00
Title: Kohtuasi T-335/06: 22. novembril 2006  esitatud hagi — Itaalia versus komisjon

30.12.2006   
            
            
               ET
            
            
               Euroopa Liidu Teataja
            
            
               C 326/79
            
         22. novembril 2006 esitatud hagi — Itaalia versus komisjon
   (Kohtuasi T-335/06)
   (2006/C 326/160)
   Kohtumenetluse keel: itaalia
   Pooled
   
      Hageja: Itaalia Vabariik (esindaja: Avvocato dello Stato G. Aiello)
   
      Kostja: Euroopa Ühenduste Komisjon
   Hageja nõuded
   
               —
            
            
               Tuvastada komisjoni tegevusetus, kuna ta ei võtnud vaatamata formaalsele üleskutsele toimingut tegema EÜ artikli 232 tähenduses Itaalia kodulinnulihaturu toetuseks erakorralisi meetmeid määruse nr 2777/75 artikli 14 tähenduses seoses linnugripiga puudutatud aladel, kus 1999. aasta detsembrist 2003. aasta septembrini kehtisid liiklust piiravad veterinaariaalased meetmed, pidamisvõimaluste puudumise tõttu hävitatud tibudega;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Itaalia Vabariigi valitsus esitas Euroopa Ühenduste Esimese Astme Kohtule tegevusetushagi, kuna komisjon ei võtnud Itaalia munaturu toetuseks erakorralisi meetmeid.
   Oma nõuete toetuseks viitab Itaalia valitsus:
   
               1.
            
            
               EÜ artikli 34 lõike 2 teises lõigus sätestatud ühenduse tootjate vahelise mittediskrimineerimise põhimõtte rikkumisele, kuna Itaalia turu toetuseks võeti erakorralised meetmed ainult seoses munaturuga ning keelduti sarnaseid meetmeid võtmast seoses kodulinnulihaturuga, mistõttu Itaalia kodulinnukasvatajaid diskrimineeriti võrreldes Hollandi linnukasvatajatega ja seega rikkudes EÜ asutamislepingu artikli 34 lõike 2 teist lõiku;
            
         
               2.
            
            
               võimu kuritarvitamisele ja komisjoni ilmsele hindamisveale, kes, keeldudes turu toetuseks erakorraliste meetmete võtmisest ka seoses ühepäevaste tibude hävitamisega pidamisvõimaluste puudumise tõttu, ületas talle baasmäärusega kodulinnulihaturu ühise korralduse kohta usaldatud pädevuse piire ja tegi Itaalia kodulinnuturu olukorra ning tema käsutuses oleva tootmise struktuuri puudutava teabe hindamisel vea;
            
         
               3.
            
            
               määruse nr 2777/75 artikli 14 rikkumisele ja väärale tõlgendamisele, kuna määruse nr 2777/75 artikli 14 väär tõlgendamine põhjustas komisjoni õigustamatu keeldumise võtta turu toetuseks erakorralisi meetmeid seoses ühepäevaste tibude hävitamisega pidamisvõimaluste puudumise tõttu;
            
         
               4.
            
            
               hea halduse, erapooletuse, võrdsuse ja läbipaistvuse põhimõtete rikkumisele.